জন জাম্পার
জন মাইকেল জাম্পার (ইংরেজি: John Michael Jumper) ডিপমাইন্ড টেকনোলজিস ব্যবসা প্রতিষ্ঠানের একজন জ্যেষ্ঠ গবেষক বিজ্ঞানী। জাম্পার ও তাঁর সহযোগীরা আলফাফোল্ড নামের একটি কৃত্রিম বুদ্ধিমত্তা প্রতিমান (মডেল) সৃষ্টি করেছেন, যা অ্যামিনো অ্যাসিড অনুক্রম থেকে ত্রিমাত্রিক প্রোটিন কাঠামোসমূহ সম্পর্কে উচ্চ সঠিকতার সাথে পূর্বাভাস প্রদানে সক্ষম। জাম্পার বলেছেন যে আলফাফোল্ড দলটি এরূপ ১০ কোটি প্রোটিন কাঠামোর নকশা উন্মুক্ত করার পরিকল্পনা করেছে। নেচার বিজ্ঞান সাময়িকীতে প্রকাশিত একটি নিবন্ধে জন জাম্পারকে ২০২১ সালে বিজ্ঞানে "যেসব ব্যক্তি গুরুত্বপূর্ণ ছিলেন" ("পিপল হু ম্যাটার্ড"), তাদের শীর্ষ ১০ জনের তালিকার (নেচারস টেন) একজন হিসেবে অন্তর্ভুক্ত করা হয়। জাম্পারের গবেষণাকর্মের ফলে বিভিন্ন রোগের জন্য নতুন নতুন চিকিৎসাপদ্ধতি বিকাশের অপার প্রাণচিকিৎসাবৈজ্ঞানিক সম্ভাবনা সৃষ্টি হয়েছে।